花園街除左津味勁辣魚蛋，我都不忘買番一兩件豆沙燒餅孝敬阿毛o架（有相為證，咪話我不孝）～適逢路經，買左皮蛋酥($6)同燒餅($3)，燒餅仲暖笠笠，咁凍天時拎黎暖下胃先！皮蛋酥個皮不大好，好實，只屬一般；燒餅皮薄餡正，豆沙唔係好甜，實屬推介。哩間中式餅舖都幾耐下，每逢新年都好多人黎買佢地o的煎堆、牛耳、笑口棗、脆麻花．．．哩o的都係我好鬼鍾意食。另佢o的雞仔餅同香蕉糕都不俗。若遇著新鮮出爐真係咪走雞呀！！！